उड़ीसा में सूक्ष्म, लघु एवं मझोले उद्यमों (एमएसएमई) की बुनियादी जरूरताें को ध्यान में रख कर राज्य सरकार ने इन इकाइयों के लिए विशेष औद्योगिक पार्कों की स्थापना की योजना बनाई है। ये प्रस्तावित औद्योगिक पार्क राज्य के प्रमुख औद्योगिक इलाकों में बनाए जाएंगे और ये जल आपूर्ति, बिजली, कचरा प्रबंधन, जांच प्रयोगशालाओं जैसी सभी बुनियादी ढांचा सुविधाओं और अन्य जन सुविधाओं से लैस होंगे। इन औद्योगिक पार्कों की स्थापना के लिए जिन इलाकों की पहचान की गई है, उनमें कलिंग नगर, बारबिल , झारसुगुडा, संबलपुर, ढेंकानाल, अंगुल, पारादीप, राउरकेला, बारगढ़, बालासोर, धामरा, गोपालपुर, छतरपुर, रायगढ़ और कालाहांडी शामिल हैं। राज्य सरकार ने विशेष आर्थिक क्षेत्रों (एसईजेड) के पास भी इन औद्योगिक पार्कों की स्थापना करने की योजना बनाई है। अधिकारियों ने बताया कि सरकार के स्वामित्व वाले इंडस्ट्रियल इन्फ्रास्ट्रक्चर डेवलपमेंट कॉरपोरेशन (इडको) को औद्योगिक पार्कों के प्रोत्साहन का कार्य पूरा करने की जिम्मेदारी सौंपी गई है। यह एमएसएमई के लिए जरूरी ढांचे और मौजूदा औद्योगिक इलाकों और विकास केंद्रों में ढांचागत सुविधाओं को बरकरार रखे जाने में मदद मुहैया कराएगा। उत्कल चैम्बर ऑफ कॉमर्स ऐंड इंडस्ट्री (यूसीसीआई) के अध्यक्ष निरंजन मोहंती ने बिजनेस स्टैंडर्ड को बताया, 'बड़े उद्योग अपनी इकाइयों के आसपास सहायक और निर्माण इकाइयों की स्थापना को तरजीह देंगे जो एमएसएमई के लिए मददगार होंगी।' राज्य सरकार द्वारा अपनाई गई नीति एमएसएमई विकास नीति में लघु एवं मझोले उद्योगों की जरूरतों को पूरा किए जाने पर जोर दिया गया है। इसके अलावा इस नीति में यह भी कहा गया है कि औद्योगिक पार्कों का 20 फीसदी हिस्सा एमएसएमई इकाइयों के लिए आरक्षित रखा जाएगा। मोहंती ने कहा, 'बड़ी इकाइयों की सेवाएं ज्यादातर आउटसोर्स की जाती हैं जिससे छोटी एवं मझोली इकाइयों के विकास के लिए काफी गुंजाइश पैदा होती है। प्रमुख उद्योग के नजदीक होने से बाहरी बुनियादी ढांचा स्वतः विकसित होगा और प्रस्तावित औद्योगिक पार्क सभी बुनियादी ढांचा सुविधाओं से लैस होंगे। एमएसएमई आसानी से इसमें स्थानांतरित हो सकते हैं और अपनी इकाइयां स्थापित कर सकते हैं।' राज्य में सहायक उद्योगों की स्थापना को सुगम बनाने के लिए बड़ी और मेगा इकाइयों की कुल भूमि जरूरत का 10 फीसदी ऐसे उद्योगों के लिए निर्धारित किए जाने का प्रस्ताव है।
उड़ीसा में एसएमई के लिए बनेंगे औद्योगिक पार्क
Keeping in mind the basic needs of Micro, Small and Medium Enterprises (MSMEs) in Odisha, the state government has planned to set up special industrial parks near Special Economic Zones (SEZs). Officials informed that these proposed industrial parks will be set up in key industrial areas of the state and will be equipped with all infrastructure facilities like water supply, power, waste management, testing laboratories, and other public amenities. The areas identified for setting up these industrial parks are Kalinga Nagar, Barbil, Jharsuguda, Sambalpur, Dhenkanal, Angul, Paradip, Rourkela, Balasore, Gopalpur, Chhatarpur, Raigarh, and Kalahandi. The state government has also proposed to set up micro, small, medium, and micro-enterprise units. Most of these industrial parks can be developed by the state government's own land around major industrial units. The MSMEs have been asked to set up their own industrial parks near the Special Economic Zones (SEZs).
Industrial parks for SMEs to come up in Orissa